9. การควบคุมภายใน

บริษัทฯ ได้ให้ความสำคัญต่อการควบคุมภายในมาอย่างต่อเนื่อง
โดยคณะกรรมการบริษัทได้มอบหมายให้คณะกรรมการตรวจสอบสอบทานและประเมินระบบการควบคุมภายใน
และเสนอต่อคณะกรรมการบริษัทเพื่อกำหนดแนวทางการกำกับดูแลกิจการ
ตลอดจนการควบคุมภายในด้านต่างๆ ได้แก่ องค์กรและสภาพแวดล้อม การบริหารความเสี่ยง
การควบคุมการปฏิบัติการของฝ่ายบริหาร ระบบสารสนเทศและการสื่อสารข้อมูล
และระบบการติดตาม เพื่อให้เป็นไปอย่างมีประสิทธิภาพและประสิทธิผลดังนี้

9.1 องค์กรและสภาพแวดล้อม

บริษัทฯ
คำนึงถึงการมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างภาวะหรือปัจจัยต่างๆ
ซึ่งเอื้อให้ระบบการควบคุมภายในดำเนินไปได้ตามที่บริษัทฯ มุ่งหวัง
และส่งเสริมให้ทุกคนรับทราบและเข้าใจถึงรายละเอียดหลักๆ ของระบบการควบคุมภายในดังต่อไปนี้

-   คณะกรรมการได้กำหนดวิสัยทัศน์ ภารกิจ และคุณค่าของบริษัทฯ ไว้อย่างชัดเจน
    และประกาศให้พนักงานทราบโดยทั่วกัน
    เพื่อเป็นแนวทางในการดำเนินธุรกิจให้กับพนักงานทุกคน
    โดยคณะกรรมการได้จัดการดูแลให้มีการกำหนดเป้าหมายการดำเนินธุรกิจอย่างชัดเจน
    และมีการประชุมร่วมกันของฝ่ายบริหาร เพื่อกำหนดเป้าหมายของการดำเนินธุรกิจ
    และจัดทำเป็นแผนธุรกิจที่สอดคล้องกับวิสัยทัศน์ ภารกิจ และคุณค่าที่กำหนดไว้เป็นสำคัญ
    ทั้งในระยะยาวและระยะสั้น
    เพื่อที่จะนำเอาแผนธุรกิจดังกล่าวไปกำหนดเป็นงบประมาณประจำปี นอกจากนี้ บริษัทฯ
    ได้มีการวัดผลการดำเนินงานทุกไตรมาส
    เพื่อประเมินผลการปฏิบัติงานและนำมาปรับปรุงแผนการดำเนินการ
    โดยจะมีการทบทวนงบประมาณประจำปีและปรับปรุงตามความจำเป็นและเหมาะสม

-   บริษัทฯ มีการประชุมร่วมกันทุกฝ่ายงานภายในบริษัทฯ โดยทบทวนถึงผลการดำเนินงานที่ผ่านมา
    สภาวะเศรษฐกิจ และปัจจัยต่างๆ
    เพื่อกำหนดเป้าหมายการปฏิบัติงานในระดับที่กระตุ้นให้เกิดความกระตือรือร้นและมีความเป็นไปได้
    ตลอดจนมีการกำหนดผลตอบแทนเพื่อจูงใจพนักงานอย่างเหมาะสม
    เพื่อผลการดำเนินงานที่ดีของบริษัทฯ ทั้งในระยะสั้นและระยะยาว

-   บริษัทฯ มีการกำหนดโครงสร้างองค์กร
    โดยคำนึงถึงประสิทธิภาพในการบริหารจัดการองค์กรและมีการประกาศให้พนักงานทราบโดยทั่วกัน
    รวมทั้งมีการกำหนดอำนาจการอนุมัติตามระดับตำแหน่งงาน
    เพื่อช่วยให้ฝ่ายบริหารสามารถดำเนินงานได้อย่างมีประสิทธิภาพ

-   บริษัทฯ มีการจัดทำคู่มือจริยธรรม (Code of Conduct) สำหรับพนักงานในกลุ่มบริษัท
    โดยคู่มือจริยธรรมประกอบด้วยเนื้อหาเกี่ยวกับวิสัยทัศน์ ภารกิจ และคุณค่าของบริษัทฯ
    นโยบายการกำกับดูแลกิจการ นโยบายและจรรยาบรรณทางธุรกิจ
    นโยบายเกี่ยวกับบุคลากรในด้านผลตอบแทน สวัสดิการ และการพัฒนาบุคลากร
    ตลอดจนนโยบายความรับผิดชอบต่อสังคม ชุมชน และสิ่งแวดล้อม โดยบริษัทฯ
    ได้เผยแพร่คู่มือจริยธรรมนี้ผ่านทางระบบ Intranet เพื่อเป็นแนวทางปฏิบัติของพนักงาน
    และสร้างความมั่นใจว่าได้มีการปฏิบัติตามนโยบายด้านการกำกับดูแลกิจการของบริษัทฯ
    อย่างเป็นรูปธรรม

-   บริษัทฯ มีการกำหนดนโยบายและระเบียบปฏิบัติในการอนุมัติธุรกรรมด้านการเงิน การจัดซื้อ
    และการบริหารงานเป็นลายลักษณ์อักษรไว้อย่างชัดเจน บริษัทฯ
    เชื่อว่านโยบายดังกล่าวจะสามารถช่วยป้องกันการทุจริตได้
    โดยมีการนำระบบสารสนเทศเพื่อการจัดการ (ProMis)
    มาใช้ในการควบคุมธุรกรรมด้านการเงิน การจัดซื้อ และการบริหาร เช่น Budget,
    Purchase Requisition (PR), Purchase Order (PO)
    โดยจะมีการแบ่งหน้าที่ในส่วนของผู้จัดทำและผู้อนุมัติ โดยผู้มีอำนาจในการอนุมัติรายการ
    จะเป็นไปตามลำดับขั้นตามที่ระบุไว้ใน Chart of Delegation of Authority

-   บริษัทฯ
    มีนโยบายเกี่ยวกับหลักการกำกับกิจการและมีการกำหนดหลักเกณฑ์พร้อมทั้งแผนการปฏิบัติงาน
    ทั้งนี้ บริษัทฯ
    ตระหนักดีว่าความสัมพันธ์อันดีกับผู้มีส่วนได้เสียทุกกลุ่มมีความสำคัญต่อการพัฒนาและความสำเร็จในระยะยาว
    บริษัทฯ จึงได้คำนึงถึงบทบาทของผู้มีส่วนได้เสีย
    และให้ความสำคัญกับสิทธิของผู้มีส่วนได้เสียของบริษัทฯ ทุกกลุ่ม
    โดยได้มีการดูแลให้ผู้มีส่วนได้เสีย กลุ่มต่างๆ ของบริษัทฯ เช่น ผู้ถือหุ้น พนักงาน ลูกค้า คู่ค้า
    ตลอดจนสังคมและชุมชนได้รับการปฏิบัติอย่างเหมาะสม เสมอภาพ และเป็นธรรม นอกจากนี้
    บริษัทฯ
    ได้จัดให้มีช่องทางที่ผู้มีส่วนได้เสียทุกกลุ่มสามารถติดต่อหรือร้องเรียนในเรื่องที่อาจเป็นปัญหากับคณะกรรมการบริษัทได้โดยตรงผ่านสำนักเลขานุการบริษัท

9.2 การบริหารความเสี่ยง

บริษัทฯ มีนโยบายที่จะบริหารความเสี่ยงต่างๆ ที่มีผลกระทบต่อบริษัทฯ
ทั้งที่เป็นปัจจัยภายในและภายนอกให้มีความเสี่ยงที่เหลืออยู่ในระดับที่เหมาะสมและยอมรับได้
การบริหารความเสี่ยงเป็นส่วนหนึ่งของการจัดทำแผนธุรกิจ (Business Plan) ประจำปี
เพื่อให้การกำหนดแนวทางการจัดการความเสี่ยงนั้นสอดคล้องกับวัตถุประสงค์ เป้าหมาย
และแผนกลยุทธ์ต่างๆ ของบริษัทฯ ทั้งนี้ ผู้บริหารและพนักงานทุกคนในบริษัทฯ
เป็นเจ้าของความเสี่ยง และมีหน้าที่ในการประเมินความเสี่ยงของแต่ละหน่วยงาน
และกระบวนการประเมินประสิทธิภาพของมาตรการควบคุมที่มีอยู่ และนำเสนอแผนและวิธีการในการลดความเสี่ยง
และรายงานต่อคณะกรรมการบริษัท ทั้งนี้ 
คณะกรรมการบริหารมีบทบาทหน้าที่บริหารความเสี่ยงในภาพรวมทั้งองค์กร
ประเมินความเสี่ยงและวางรูปแบบโครงสร้างการบริหารความเสี่ยงขององค์กร
เพื่อจัดการความเสี่ยงให้อยู่ในระดับที่สามารถยอมรับได้ เช่น ความเสี่ยงทางการเงิน
(Financial Risks)  ความเสี่ยงในการปฏิบัติงาน (Operation
Risks) ความเสี่ยงในธุรกิจ (Business Risks) ความเสี่ยงในเหตุการณ์ (Event Risks)
เป็นต้น รวมทั้งให้มีการจัดทำการวิเคราะห์ประเมินความเสี่ยงที่อาจเกิดขึ้น
แนวโน้มซึ่งมีผลกระทบต่อบริษัทฯ ทั้งภายในและภายนอก

บริษัทฯ มีการกำหนดวัตถุประสงค์ที่ชัดเจน
ทั้งวัตถุประสงค์ระดับองค์กรและวัตถุประสงค์ระดับกิจกรรมให้สอดคล้องกันเพื่อที่จะสามารถทำงานให้สำเร็จด้วยงบประมาณประจำปีที่ได้รับการอนุมัติและทรัพยากรที่มีอยู่อย่างเหมาะสม
โดยบริษัทฯ มีการวิเคราะห์ความเสี่ยงและการบริหารความเสี่ยงที่เหมาะสมกับสถานการณ์ปัจจุบัน
ฝ่ายบริหารจึงกำหนดให้มีการดำเนินการอย่างสม่ำเสมอดังต่อไปนี้

-   บริษัทฯ
    ได้มีการประชุมเพื่อประเมินถึงความเสี่ยงในการดำเนินธุรกิจอย่างสม่ำเสมอและวิเคราะห์ถึงสาเหตุและปัจจัยที่ทำให้เกิดเป็นความเสี่ยง
    ทั้งที่เป็นปัจจัยภายในและภายนอก ตลอดจนมีการติดตามสถานการณ์ที่เป็นสาเหตุของความเสี่ยง
    เพื่อกำหนดมาตรการป้องกันหรือลดความเสี่ยงดังกล่าว

-   บริษัทฯ
    ได้แจ้งให้ผู้บังคับบัญชาของแต่ละฝ่ายงานทราบถึงแนวทางปฏิบัติตามมาตรการบริหารความเสี่ยง
    เพื่อนำไปถ่ายทอดแก่พนักงานทุกคนเพื่อปฏิบัติให้ถูกต้อง นอกจากนี้แล้ว บริษัทฯ
    ยังได้จัดให้พนักงานประเมินความเสี่ยงด้วยตนเองอีกทางหนึ่ง ทั้งนี้
    เพื่อให้พนักงานได้ตระหนักถึงความรับผิดชอบในการบริหารความเสี่ยง

  นโยบายการบริหารความเสี่ยง

ในปี 2553/54 บริษัทฯ
ได้จัดทำนโยบายการบริหารความเสี่ยงเพื่อให้มีความเหมาะสมและสอดคล้องกับการขยายตัวของขนาดทางธุรกิจและการเปลี่ยนแปลงลักษณะการประกอบธุรกิจซึ่งมีสาเหตุมาจากการเข้าซื้อกิจการ
บีทีเอสซี นโยบายการบริหารความเสี่ยงนี้ได้ปฏิบัติตามมาตรฐานของ Committee of the
Sponsoring Organisations of the Treadway Commission (COSO)

ในปี 2554/55 บริษัทฯ
ได้จัดตั้งคณะทำงานการบริหารความเสี่ยงเพื่อสนับสนุนกระบวนการบริหารความเสี่ยงของหน่วยงานต่างๆ
และได้จ้างบริษัท เคพีเอ็มจี ภูมิไชย ที่ปรึกษาธุรกิจ จำกัด เพื่อช่วยหน่วยงานต่างๆ
ในการประเมินความเสี่ยงของแต่ละธุรกิจ

การรับความเสี่ยงเป็นส่วนหนึ่งในพฤติกรรมการลงทุน
ดังนั้นจุดประสงค์ของการบริหารความเสี่ยงนั้นไม่ใช่เพื่อการลดความเสี่ยงออกไปทั้งหมด
แต่เป็นกระบวนการในการบริหารเพื่อให้มั่นใจว่าแต่ละธุรกิจทราบถึงความเสี่ยงที่เกี่ยวข้องและจัดให้มีวิธีการบริหารความเสี่ยงอย่างเหมาะสม
นอกจากนั้นผู้บริหารจะใช้ความรู้ความเข้าใจในความเสี่ยงเหล่านี้ในการตัดสินใจทางธุรกิจ
จุดประสงค์ของนโยบายการบริหารความเสี่ยง คือ
การสื่อสารให้ทุกหน่วยงานเข้าใจกรอบการบริหารความเสี่ยง
และแนวทางในการบริหารความเสี่ยงให้อยู่ในระดับที่ยอมรับได้
เพื่อให้มั่นใจว่าแต่ละธุรกิจมีการระบุความเสี่ยง การประเมินความเสี่ยง การรายงานความเสี่ยง
การควบคุมความเสี่ยง และการติดตามความเสี่ยงที่เป็นมาตรฐานเดียวกัน

บริษัทฯ เชื่อว่าการบริหารความเสี่ยงเป็นหนึ่งในกลยุทธ์หลักที่จะช่วยให้องค์กรบรรลุเป้าประสงค์ได้
บริษัทฯ
มีการดูแลให้แต่ละธุรกิจปฏิบัติตามกรอบการบริหารความเสี่ยงขององค์กรในการจัดการกับความเสี่ยงอย่างเหมาะสม
โดยมีการระบุ ติดตาม
และรายงานความเสี่ยงต่อผู้บริหารเพื่อจะได้จัดให้มีการควบคุมความเสี่ยงได้อย่างมีประสิทธิภาพ
และจะได้ตัดสินใจทางธุรกิจได้อย่างถูกต้อง หลักสำคัญของนโยบายการบริหารความเสี่ยงของบริษัทฯ
คือการปฏิบัติตามข้อกำหนดของกฎหมายและการดำเนินการให้เกิดความเชื่อมั่นในความถูกต้องของการรายงาน
งบการเงิน นอกจากนี้ วิธีการบริหารความเสี่ยงของบริษัทฯ
ยังได้ทำควบคู่ไปกับหลักการกำกับดูแลกิจการและระบบการควบคุมภายในที่ดี

การบริหารความเสี่ยง

+---------------------------------+------------------------------------+
| บริษัทฯ                           | []                                 |
| ได้ใ                             |                                    |
| ช้วิธีการบริหารความเสี่ยงทั้งจากบนลงล่าง |                                    |
| และจากล่างขึ้นบน                   |                                    |
|                                 |                                    |
| คณะกรรมการบริษัท                  |                                    |
| เป็นผู้ดูแลแ                        |                                    |
| ละรับผิดชอบความเสี่ยงจากระดับบนลงล่าง |                                    |
| โดยมีบทบาทหน้าที่ในการ ก)           |                                    |
| กำห                             |                                    |
| นดนโยบายและกรอบการบริหารความเสี่ยง |                                    |
| ข)                              |                                    |
| ประเมินความเหมาะสมของนโยบายและ   |                                    |
| กรอบการบริหารความเสี่ยงอย่างสม่ำเสมอ |                                    |
| และค)                           |                                    |
| ดูแลให้มีการนำนโยบายการบริหารคว     |                                    |
| ามเสี่ยงและการควบคุมภายในไปปฏิบัติจริง |                                    |
| และเพื่อที่จะสามารถบรร              |                                    |
| ลุวัตถุประสงค์ในการบริหารความเสี่ยงนี้ได้ |                                    |
| คณะกรรมการตรวจสอบมีบ             |                                    |
| ทบาทหน้าที่ในการประเมินความพอเพียงขอ |                                    |
| งนโยบายการบริหารความเสี่ยงและให้คำแ |                                    |
| นะนำต่อคณะกรรมการบริษัทและฝ่ายบริหาร |                                    |
+---------------------------------+------------------------------------+

ศูนย์กลางการบริหารความเสี่ยงของบริษัทฯ คือ คณะกรรมการบริหาร
โดยคณะกรรมการบริหารมีบทบาทหน้าที่ในการติดตามและควบคุมความเสี่ยงหลักและปัจจัยต่างๆ
ที่อาจจะส่งผลกระทบอย่างมีนัยสำคัญต่อบริษัทฯ
คณะกรรมการบริหารเป็นศูนย์รวมการบริหารความเสี่ยงเพราะมีศักยภาพในการเข้าถึงทุกหน่วยงานภายในองค์กร

พนักงานทุกคนในองค์กร
ได้รับการส่งเสริมให้ตระหนักถึงความรับผิดชอบของตนซึ่งอาจส่งผลกระทบต่อองค์กรโดยรวม ทั้งนี้
วิธีการบริหารความเสี่ยงจากระดับล่างขึ้นบน คือการที่บริษัทฯ
มอบหมายให้แต่ละหน่วยงานดำเนินการประเมินความเสี่ยง
และเสนอวิธีการจัดการและควบคุมความเสี่ยงเหล่านั้นเอง โดยบริษัทฯ
ได้ให้บริษัทที่ปรึกษาที่มีความเชี่ยวชาญด้านการบริหารความเสี่ยงเข้ามาจัดอบรมเพื่อให้ทุกหน่วยงานเข้าใจถึงกระบวนการวิเคราะห์ความเสี่ยงของธุรกิจ
ซึ่งมีวัตถุประสงค์เพื่อช่วยให้แต่ละหน่วยงานเรียนรู้และตระหนักถึงความเสี่ยงที่อาจเกิดขึ้นภายในหน่วยงานของตน
และสามารถควบคุมและจัดการความเสี่ยงให้อยู่ในกรอบความเสี่ยงที่บริษัทฯ ยอมรับได้

นอกจากนั้น คณะกรรมการบริหารยังได้ตั้งคณะทำงานการบริหารความเสี่ยง
ซึ่งประกอบด้วยตัวแทนจากทุกธุรกิจในเครือของบริษัทฯ
โดยคณะทำงานมีหน้าที่รวบรวมความเสี่ยงของแต่ละหน่วยงานและประเมินความเสี่ยงของบริษัทฯ
คณะทำงานยังมีหน้าที่สนับสนุนการดำเนินการตามกรอบการบริหารความเสี่ยง
และรายงานต่อคณะกรรมการบริหารทุกไตรมาส และต่อคณะกรรมการบริษัททุกปี

นอกจากบทบาทหน้าที่ในการประเมินความมีประสิทธิภาพและความเชื่อถือได้ของระบบการควบคุมภายในแล้ว
สำนักตรวจสอบภายในยังมีบทบาทหน้าที่สำคัญในการตรวจสอบกระบวนการบริหารความเสี่ยงอย่างเป็นอิสระ

กรอบการบริหารความเสี่ยง

+----------------------------------------+-----------------------------+
| กรอ                                    | []                          |
| บการบริหารความเสี่ยงนี้จะมีการพัฒนาอย่างต่อเนื่อง |                             |
| ซึ่งเป                                   |                             |
| ็นสิ่งสำคัญในการบริหารจัดการเชิงกลยุทธ์ของบริษัทฯ |                             |
| และออกแบบมาเพื่อให้มั่นใจว่าบริษัทฯ            |                             |
| มีการบริหารความเสี่ยงที่เพียงพอและเหมาะสม     |                             |
|                                        |                             |
| คณะกรรมการบริษัทได้อนุมัตินโยบายบริหารค       |                             |
| วามเสี่ยงและกรอบการบริหารความเสี่ยงของบริษัทฯ |                             |
| เพื่อให้แต่ละธุรกิจม                         |                             |
| ีการจัดการและการบริหารความเสี่ยงอย่างเป็นระบบ |                             |
| มีประสิทธิภาพ และเป็นไปในรูปแบบเดียวกัน       |                             |
| นอกจากนั้นยังได้มอบหมายให้คณะกรรมการบร      |                             |
| ิหารติดตามและควบคุมให้แต่ละหน่วยงานบริหารความ |                             |
| เสี่ยงให้อยู่ในกรอบการบริหารความเสี่ยงที่กำหนดไว้ |                             |
|                                        |                             |
| กรอบการบริหารความเสี่ยงนี้สามารถช่วยในก      |                             |
| ารติดตามเพื่อให้มั่นใจว่าธุรกิจสามารถบรรลุวัตถุประ |                             |
| สงค์ในด้านการรายงานและตรวจสอบตามที่กำหนดไว้ |                             |
| สำหรับวัตถุประสงค์ในด้านกลยุทธ์และการดำเนินงาน |                             |
| (ซึ่งได้รับผลจากปัจจัยภายนอก)                |                             |
| กรอบการบริหารความเสี่ยงถ                  |                             |
| ูกออกแบบเพื่อให้มั่นใจได้ว่าผู้บริหารและคณะกรรมกา |                             |
| รได้ทราบความคืบหน้าของการดำเนินการของบริษัทฯ |                             |
| ในการปฏิบัติตามวัตถุประสงค์ต่างๆ              |                             |
+----------------------------------------+-----------------------------+

1.  การกำหนดความเสี่ยง เพื่อระบุปัจจัยความไม่แน่นอนซึ่งมีผลกระทบในแง่ลบต่อองค์กร บริษัทฯ
    ได้พัฒนาขั้นตอนและวิธีการในการระบุปัจจัยความเสี่ยงซึ่งแต่ละธุรกิจมีหน้าที่ระบุปัจจัยความเสี่ยง
    และผลกระทบที่อาจเกิดขึ้น โดยจะมีการตรวจสอบปัจจัยเหล่านี้เป็นประจำทุกปี นอกจากนี้
    บริษัทฯ
    จะรวบรวมความเสี่ยงและผลกระทบที่อาจเกิดขึ้นเพื่อให้เห็นภาพรวมความเสี่ยงของกลุ่มบริษัท
    โดยจะแบ่งประเภทของความเสี่ยงออกเป็น 4 ประเภทด้วยกันคือ ความเสี่ยงด้านกลยุทธ์
    ความเสี่ยงด้านการดำเนินงาน ความเสี่ยงด้านการเงิน และความเสี่ยงด้านการกำกับดูแล
    บริษัทฯ เชื่อว่าการบริหารความเสี่ยงด้วยตนเองนั้นเป็นวิธีที่มีประสิทธิภาพที่สุด

2.  การประเมินความเสี่ยง บริษัทฯ ได้จัดทำ “แผนผังความเสี่ยง” ขึ้น
    โดยแผนผังความเสี่ยงนี้จะสรุปความเสี่ยงหลักซึ่งอาจมีผลกระทบต่อเป้าหมายและผลการดำเนินงานของบริษัทฯ
    เช่น ผลประกอบการและการดำเนินงานอย่างต่อเนื่องของธุรกิจ
    ความเสี่ยงที่มีผลกระทบเกินกว่าระดับที่บริษัทฯ กำหนดไว้จะถือว่าเป็นความเสี่ยงหลัก
    ซึ่งความเสี่ยงเหล่านี้จะถูกวิเคราะห์และประมาณการในแง่โอกาสในการเกิดและความร้ายแรงของผลกระทบ

3.  การรายงานความเสี่ยง
    การสื่อสารที่มีประสิทธิภาพในการรายงานความเสี่ยงนั้นมีความสำคัญอย่างยิ่งต่อการบริหารความเสี่ยง
    ซึ่งการกำกับดูแลกิจการที่ดีจะช่วยส่งเสริมกระบวนการรายงานความเสี่ยงให้มีประสิทธิภาพ
    บริษัทฯ
    กำหนดให้แต่ละธุรกิจจัดทำรายงานเพื่อสรุปตัวชี้วัดที่จำเป็นต่อการติดตามความเสี่ยงของธุรกิจอย่างสม่ำเสมอ

4.  การควบคุมความเสี่ยง บริษัทฯ
    มีการจัดทำขั้นตอนและวิธีการบริหารความเสี่ยงเพื่อลดหรือควบคุมความเสี่ยงให้อยู่ในระดับที่บริษัทฯ
    กำหนดไว้ สำหรับความเสี่ยงที่ยังสูงกว่าระดับที่กำหนดไว้
    แต่ละธุรกิจจะเสนอมาตรการในการควบคุมความเสี่ยงเพิ่มเติมพร้อมกับการศึกษาประโยชน์และค่าใช้จ่ายที่เพิ่มขึ้น
    และปฏิบัติตามมาตรการนั้นเมื่อได้รับอนุมัติจากคณะกรรมการบริหาร

5.  การติดตามความเสี่ยง
    การติดตามความเสี่ยงนี้จะเกี่ยวข้องกับทั้งการประเมินความเสี่ยงและการประเมินระบบที่ใช้ในการบริหารความเสี่ยง
    โดยมีจุดประสงค์เพื่อให้การบริหารความเสี่ยงมีประสิทธิภาพอยู่เสมอถึงแม้ว่าปัจจัยภายนอกและปัจจัยภายในจะมีการเปลี่ยนแปลงไปก็ตาม
    โดยแต่ละหน่วยงานจะจัดทำรายงานเพื่อสรุปตัวชี้วัดพร้อมเกณฑ์ที่จะบ่งชี้ว่าธุรกิจได้รับ/อาจได้รับผลกระทบจากความเสี่ยงสูงกว่าเกณฑ์ที่กำหนดไว้หรือไม่
    เพื่อติดตามและเฝ้าระวังความเสี่ยงอย่างใกล้ชิด กรณีที่ตัวชี้วัดถึงเกณฑ์ที่กำหนด
    หน่วยงานจะต้องแจ้งผู้บริหารเพื่อจัดการกับความเสี่ยงนั้นทันที นอกจากนั้น
    หน่วยงานจะรายงานการประเมินระบบที่ใช้ในการบริหารความเสี่ยงต่อคณะกรรมการบริหารทุกไตรมาส
    และคณะกรรมการบริษัทมีหน้าที่ในการประเมินความน่าเชื่อถือของกระบวนการบริหารความเสี่ยงโดยรวมเป็นประจำทุกปี
    ผ่านการประเมินความเพียงพอของระบบการควบคุมภายใน

9.3 การควบคุมการปฏิบัติงานของฝ่ายบริหาร

บริษัทฯ
มีนโยบายและวิธีปฏิบัติงานของฝ่ายบริหารที่ทำให้มั่นใจว่านโยบายที่ฝ่ายบริหารได้กำหนดไว้ได้รับการตอบสนองและปฏิบัติตามจากทุกคนในบริษัทฯ
ซึ่งแนวทางดังกล่าว ได้แก่

-   บริษัทฯ
    มีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้อย่างชัดเจนเป็นลายลักษณ์อักษร

-   บริษัทฯ มีการแบ่งแยกหน้าที่ความรับผิดชอบในงาน 3 ด้านคือ (1) หน้าที่อนุมัติ (2)
    หน้าที่บันทึกรายการข้อมูลทางบัญชี และ (3) หน้าที่ในการดูแลจัดเก็บทรัพย์สิน
    โดยแยกออกจากกันอย่างชัดเจน เพื่อให้สามารถดูแลตรวจสอบได้อย่างมีประสิทธิภาพ

-   บริษัทฯ ไม่มีนโยบายในการเข้าทำธุรกิจร่วมกับกรรมการ ผู้บริหาร ผู้ถือหุ้นรายใหญ่
    หรือผู้เกี่ยวข้องกับบุคคลดังกล่าว เว้นแต่มีเหตุจำเป็นหรือเป็นการสนับสนุนธุรกิจของบริษัทฯ
    และเป็นไปเพื่อผลประโยชน์ที่ดีที่สุดของบริษัทฯ และผู้ถือหุ้นโดยรวมเป็นหลัก
    ในกรณีที่มีเหตุเช่นว่า บริษัทฯ ได้จัดให้มีมาตรการดูแลการทำธุรกรรมกับผู้ถือหุ้นรายใหญ่
    กรรมการ ผู้บริหาร หรือผู้ที่เกี่ยวข้องอย่างรัดกุมและชัดเจน
    โดยมีการกำหนดให้การทำรายการระหว่างกันของบริษัทฯ
    หรือบริษัทย่อยกับบุคคลที่อาจมีความขัดแย้งจะต้องเป็นไปภายใต้เงื่อนไขที่สมเหตุสมผล
    หรือเงื่อนไขการค้าปกติหรือราคาตลาด
    โดยจะต้องนำเสนอการทำรายการดังกล่าวต่อคณะกรรมการตรวจสอบเป็นรายไตรมาส
    เพื่อให้คณะกรรมการตรวจสอบพิจารณาให้ความเห็นเกี่ยวกับความสมเหตุสมผลในการทำรายการนั้นๆ
    กรณีที่มีการทำรายการระหว่างกันที่ไม่เป็นรายการทางการค้าปกติ
    จะกำหนดให้ต้องนำเสนอต่อคณะกรรมการตรวจสอบพิจารณาความเหมาะสมก่อนเข้าทำรายการ
    ทั้งนี้การพิจารณาอนุมัติการทำรายการระหว่างกันดังกล่าวต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
    ซึ่งการอนุมัติจะกระทำโดยผู้ที่ไม่มีส่วนได้เสียในธุรกรรมนั้นเท่านั้น
    หากคณะกรรมการตรวจสอบไม่มีความชำนาญในการพิจารณารายการดังกล่าว บริษัทฯ
    จะพิจารณาให้ผู้ประเมินราคาอิสระ หรือผู้เชี่ยวชาญเฉพาะด้านนั้นๆ
    เป็นผู้ให้ความเห็นเกี่ยวกับรายการ ระหว่างกันดังกล่าวต่อคณะกรรมการตรวจสอบ
    เพื่อให้คณะกรรมการตรวจสอบใช้ในการประกอบการตัดสินใจและให้ความเห็นต่อคณะกรรมการบริษัท
    หรือผู้ถือหุ้นตามแต่กรณีเพื่ออนุมัติรายการก่อนการเข้าทำรายการ

-   ในกรณีที่มีการทำธุรกรรมกับผู้ที่เกี่ยวข้องในลักษณะที่มีผลผูกพันบริษัทฯ ในระยะยาว บริษัทฯ
    กำหนดให้ต้องมีการติดตามการปฏิบัติตามเงื่อนไขที่ได้ตกลงกันไว้ และให้ผู้บริหารของบริษัทฯ
    รายงานต่อคณะกรรมการตรวจสอบได้รับทราบเป็นระยะ
    เพื่อทบทวนความเหมาะสมของรายการตลอดระยะเวลาของสัญญา
    อีกทั้งคณะกรรมการตรวจสอบจะพิจารณาครอบคลุมถึงการป้องกันไม่ให้ผู้เกี่ยวข้องนำโอกาสหรือผลประโยชน์ของบริษัทฯ
    ไปใช้เพื่อประโยชน์ส่วนตัวด้วย

-   บริษัทฯ ได้กำหนดให้มีการติดตามดูแลการบริหารจัดการในบริษัทย่อยและบริษัทร่วมอยู่เสมอ
    รวมทั้งมีการกำหนดทิศทางให้บุคคลที่บริษัทฯ
    แต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
    เพื่อให้การดำเนินการของบริษัทย่อยและบริษัทร่วมเป็นไปตามเป้าหมายของบริษัทฯ
    ตลอดจนมีการกำหนดนโยบายตรวจสอบติดตามการดำเนินงานของบริษัทฯ บริษัทย่อย
    และบริษัทร่วม ให้สอดคล้องเป็นไปตามกฎหมายที่เกี่ยวข้อง โดยมีฝ่ายกฎหมาย
    สำนักตรวจสอบภายใน ตลอดจนสำนักเลขานุการบริษัท ร่วมกันปฏิบัติหน้าที่ในส่วนนี้

9.4 ระบบสารสนเทศและการสื่อสารข้อมูล

บริษัทฯ มีการจัดการระบบข้อมูลสารสนเทศให้ครอบคลุมการปฏิบัติงาน ทั้งในระดับองค์กร
ระดับการรายงานทางการเงิน ระดับหน่วยปฏิบัติการ และระดับการปฏิบัติตามนโยบาย
และระเบียบปฏิบัติต่างๆ ที่ใช้ในการควบคุม เพื่อให้มั่นใจว่ามีการติดต่อสื่อสารที่มีประสิทธิภาพ
เพื่อการบรรลุวัตถุประสงค์และเป้าหมายขององค์กรได้ดียิ่งขึ้น
ดังนั้นการสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ดังนี้

-   บริษัทฯ ได้จัดให้มีข้อมูลที่สำคัญต่างๆ
    อย่างเพียงพอเพื่อให้คณะกรรมการใช้ประกอบการตัดสินใจ โดยเฉพาะข้อมูลที่มีนัยสำคัญ
    โดยจะจัดส่งหนังสือเชิญประชุมและเอกสารประกอบการพิจารณาล่วงหน้าไม่น้อยกว่า 7 วัน
    เพื่อให้คณะกรรมการมีเวลาศึกษาข้อมูลต่างๆ อย่างเพียงพอ
    เว้นแต่ในกรณีมีความจำเป็นเร่งด่วนซึ่งทำให้ไม่สามารถจัดส่งเอกสารล่วงหน้าไม่น้อยกว่า 7
    วันได้

-   บริษัทฯ
    กำหนดให้มีการบันทึกรายงานการประชุมคณะกรรมการโดยมีเนื้อหารายละเอียดตามควร
    ซึ่งเป็นเนื้อหาสำคัญต่อการตัดสินใจในแต่ละเรื่อง อีกทั้งยังมีการบันทึกข้อซักถาม ความเห็น
    และข้อสังเกตของกรรมการในเรื่องที่พิจารณา รวมทั้งความเห็นของกรรมการในการประชุม

-   บริษัทฯ มีการจัดเก็บเอกสารประกอบการบันทึกบัญชีและบัญชีต่างๆ
    ไว้ครบถ้วนเป็นหมวดหมู่สะดวกต่อการตรวจสอบ และมีการกำหนดนโยบายบัญชีของบริษัทฯ
    และบริษัทย่อยให้สอดคล้องกับการดำเนินธุรกิจหลักของบริษัทฯ และบริษัทย่อยเป็นสำคัญ
    และไม่ขัดต่อหลักการบัญชีที่รับรองทั่วไป

9.5 ระบบการติดตาม

บริษัทฯ มีการติดตามอย่างสม่ำเสมอเกี่ยวกับการปฏิบัติตามเป้าหมายที่วางไว้
และระบบควบคุมภายในยังคงมีการตรวจสอบ และมีการปรับปรุงแก้ไขอย่างต่อเนื่อง
เพื่อให้สอดคล้องกับสถานการณ์ที่เปลี่ยนแปลงไป และเพื่อให้ข้อบกพร่องต่างๆ
ได้รับการแก้ไขอย่างทันท่วงที โดยมีสาระสำคัญดังต่อไปนี้

-   บริษัทฯ มีการติดตามประเมินผลระบบควบคุมภายในโดยพิจารณาจากผลการปฏิบัติงานจริง
    บริษัทฯ ได้จัดการประชุมอย่างสม่ำเสมอ
    เพื่อพิจารณาผลการดำเนินงานที่เกิดขึ้นว่าเป็นไปตามที่แผนธุรกิจและงบประมาณที่ได้กำหนดไว้และเป็นไปตามเป้าหมายการดำเนินธุรกิจของบริษัทฯหรือไม่
    ตลอดจนเสนอแนวทางการปฏิบัติที่จำเป็น เพื่อที่บริษัทฯ
    จะได้ดำเนินการแก้ไขข้อบกพร่องภายในระยะเวลาที่เหมาะสม

-   บริษัทฯ
    ได้กำหนดให้สำนักตรวจสอบภายในตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
    โดยมีการกำหนดให้สำนักตรวจสอบภายในขึ้นตรงต่อคณะกรรมการตรวจสอบและรายงานผลการตรวจสอบภายในโดยตรงต่อคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างตรงไปตรงมา

-   หากมีการตรวจพบข้อบกพร่องที่เป็นสาระสำคัญ ผู้ที่เกี่ยวข้องจะต้องรายงานต่อคณะกรรมการ
    หรือคณะกรรมการตรวจสอบเพื่อชี้แจงสาเหตุ และเสนอแนะแนวทางการแก้ไขข้อบกพร่อง
    อีกทั้ง
    บริษัทฯ กำหนดให้มีการติดตามความคืบหน้าในการแก้ไขข้อบกพร่อง
    และรายงานต่อคณะกรรมการบริษัทหรือคณะกรรมการตรวจสอบภายในระยะเวลาที่กำหนด

[]

[]

[]